,,SVETI STEFAN HOTELI“ A.D.

Broj: 02-765/1

Budva, 28.12.2021.godine

Na osnovu člana 161 Zakona o privrednim društvima ("Službeni list Crne Gore" broj 65/2020), čl.29,30,31 i 32 Zakona o reviziji ("Službeni list Crne Gore" broj 1/17), člana 38 stav 1 tačka 4 i 41 Statuta društva ,,Sveti Stefan hoteli“ a.d. Budva, Odbor direktora na VIII ( osmoj ) sjednici trećeg saziva održanoj 28.12.2021.godine, donosi:

ODLUKU

o imenovanju Revizorskog odbora Društva

i utvrđivanju naknade za rad

1. U Revizorski odbor ,,Sveti Stefan hoteli“ a.d Budva imenuju se:

* Zorica Vojinović, predsjednica;
* Svetlana Boreta, članica;
* Ivana Đurašević Landsmeer, članica;

1. Revizorski odbor se imenuje na period od jedne godine, sa pravom ponovnog imenovanja.

Broj mandata nije ograničen.

1. Revizorski odbor je u radu dužan da postupa u skladu sa Zakonom o reviziji, kao i da podnosi izvještaj Odboru direktora Društva najmanje dva puta godišnje.
2. Članovima Revizorskog odbora utvrđuje se mjesečna naknada za rad i to:

- predsjedniku 150,00 €;

- članovima po 100,00 €.

1. Odluka stupa na snagu danom donošenja.

Obrazloženje

,,Sveti Stefan hoteli“ a.d. Budva je dužno da imenuje Revizorski odbor od najmanje tri člana, a saglasno članu 29 Zakona o reviziji. U članu 38 stav 1 tačka 4 Statuta Društva propisano je da predsjednika i članove Revizorskog odbora imenuje Odbor direktora Društva. Članom 55 Statuta Društva propisano je da ,,Revizorski odbor ima tri člana od kojih najmanje jedan mora imati znanje iz oblasti računovodstva i revizije i ne smije biti zaposleni, akcionar ili član organa upravljanja Društva. Revizorski odbor se imenuje na period od jedne godine, sa pravom ponovnog imenovanja. Broj mandata nije ograničen. Za člana Revizorskog odbora ne može biti birano lice koje je u prethodne 2 godine učetvovalo u vršenju revizije Društva. Rad u Revizorskom odboru nije profesionalan. Za rad u Revizorskom odboru može se utvrditi naknada odlukom Odbora direktora Društva.“

Nadležnost revizorskog odbora propisana je članom 31 Zakona o reviziji. Član 57 Statuta Društva propisuje da Revizorski odbor: prati postupak finansijskog izvještavanja; prati efektivnost interne kontrole Društva i interne revizije; prati zakonom propisanu reviziju godišnjih i konsolidovanih finansijskih iskaza; prati nezavisnost angažovanih ovlašćenih revizora ili društava za reviziju, koji obavljaju reviziju, kao i ugovore o korišćenju dodatnih usluga u skladu sa članom 20 Zakona o reviziji; daje preporuke Skupštini akcionara, odnosno osnivačima o izboru društva za reviziju ili ovlašćenog revizora; razmatra planove i godišnje izvještaje unutrašnje kontrole, kao i druga pitanja koja se odnose na finansijsko izvještavanje i reviziju; donosi poslovnik o svom radu; daje stručna mišljenja po pojedinim pitanjima i obavlja druge poslove po zahtjevu Odbora direktora, kao i da Revizorski odbor podnosi izvještaj Odboru direktora Društva najmanje dva puta godišnje.

Zakonom i Statutom Društva propisana nadležnost Revizorskog odbora zahtijeva profesionalan i odgovoran odnos njegovog predsjednika i članica u nastojanju da poslovanje ,,Sveti Stefan hoteli“ a.d. Budva u svim segmentima bude na najvišem nivou.

Odbor direktora je uvjeren da će članovi predloženi za imenovanje u Revizorski odbor Društva svojim radom u potpunosti odgovoriti obavezama koje mu određuje Zakon, Statut i poslovna politika Društva, imajući u vidu uspješnu saradnju u prethodnom mandatnom periodu.

Na osnovu izloženog Odbor direktora odlučio je kao u izreci ove Odluke.

Dostaviti:

- Imenovanima

- Računovodstvu

- a/a

Predsjednica Odbora direktora

Dragana Kažanegra Stanišić